|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

##  H O T Ă R Â R E A Nr. 53

**din 28 aprilie 2016**

**privind aprobarea Regulamentului de acordare a ajutoarelor de urgență prevăzute de Legea Nr. 416/2001 privind venitul minim garantat, cu modificările și completările ulterioare și acordarea ajutoarelor de urgență persoanelor afectate de inundațiile din data de 9 aprilie 2016**

**Consiliul local al Municipiului Dej,** întrunit în ședința ordinară din data de 28 aprilie 2016,

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 10.292 din data de 20 aprilie 2016, întocmit de Serviciul public de Asistență Socială din cadrul Primăriei Municipiului Dej, prin care se propune aprobarea **Regulamentului de acordare a ajutoarelor de urgență** prevăzute de Legea Nr. 416/2001 privind venitul minim garantat, cu modificările și completările ulterioare și acordarea ajutoarelor de urgență persoanelor afectate de inundațiile din data de 9 aprilie 2016, proiect avizat favorabil în ședința de lucru a comisiei economice din data de 28 aprilie 2016;

 Având în vedere prevederile ‘art. 28’, alin. (2) din Legea Nr. 416/2001 privind venitul minim garantat, cu modificările şi completările ulterioare, inclusiv cele aduse de Legea Nr. 276/2010 şi ale ‘art. 41, 42 și 43’ din Normele Metodologice de aplicare a prevederilor Legii Nr. 416/2001, aprobate prin Hotărârea Guvernului Nr. 50/2011, cu modificările și completările ulterioare ;

În temeiul ‘art. 36’, alin. (2), lit. d), alin. (6), lit. a), ”pct. 2” și ‘art. 45’, alin. (2) din Legea administraţiei publice locale Nr. 215/2001, republicată, cu modificările şi completările ulterioare,

**H O T Ă R Ă Ş T E:**

 **Art. 1.**  **Aprobă**  **Regulamentul de acordare a ajutoarelor de urgenta prevazute de Legea nr. 416/2001 privind venitul minim garantat, cu modificarile si completarile ulterioare** conform Anexei 1 – parte integrantă din prezenta hotărâre.

**Art. 2.(1) Aprobă acordarea din bugetul local a unor ajutoare de urgenta persoanelor** singure si familiilor afectate de inundatiile din data de 09.04.2016 conform regulamentului din Anexa 1 si sumelor stabilite in Anexa 2.

**Art. 3.** **Aprobă plata ajutoarelor de** urgență conform Tabelului anexat de la cap. 51 Autorități Publice **TITLUL X ALTE CHELTUIELI** - Ajutoare pentru daune provocate de calamitățile naturale urmând ca în trimestrul al – III- lea să se efectueze rectificare de buget în vederea cuprinderii acestora la cap. 68 – asistență socială.

**Art. 4.** Cu ducerea la îndeplinire a prevederilor prezentei hotărâri se încredințează Serviciul Public de Asistență Socială și Direcția Economică din cadrul Primăriei Municipiului Dej.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 18**

 **Nr. consilieri prezenţi - 14**

**Nr. voturi pentru - 14**

 **Nr. voturi împotrivă -**

 **Abţineri -**  **Contrasemnează,**

 **Secretar**

 **Jr. Pop Cristina**